·vardarbību ciešās attiecībās, piemēram, fizisku vardarbību, uzmākšanos, seksuālu vardarbību, vajāšanu, iebiedēšanu vai cita veida netiešu ietekmēšanu.

Šādos noziegumos cietušajiem ir īpaši liels risks saskarties ar sekundāru un atkārtotu viktimizāciju, iebiedēšanu un atriebību. Praksē aizsardzības pasākumi visvairāk palīdz sievietēm.

Aizsardzības rīkojumi parasti nozīmē relatīvi nelielus tās personas pārvietošanās brīvības ierobežojumus, kura rada apdraudējumu. Aizsardzības rīkojumu izdošana un uzraudzība parasti nav saistīta ar būtiskiem finanšu ieguldījumiem, taču tie palīdz mazināt un novērst vardarbību.

Praksē persona, kas saņem aizsardzību saskaņā ar vienu vai vairākiem valsts aizsardzības pasākumiem (“aizsargātā persona”), iesniedz pieprasījumu tās dalībvalsts iestādei, kurā aizsardzības pasākumi ir noteikti (“izdevējiestāde”). Ja pieprasījums tiek apmierināts, izdevējiestāde šajā dalībvalstī (“izcelsmes dalībvalsts”) izdod apliecību. Pēc tam izdevējiestāde nosūta šo apliecību citas dalībvalsts (“uzrunātā dalībvalsts”) kompetentajai iestādei aizsardzības pasākumu atzīšanai un izpildei uzrunātās dalībvalsts teritorijā. Uzrunātās dalībvalsts kompetentā iestāde var arī pieņemt jebkādus pasākumus, kas pieejami saskaņā ar tās valsts tiesību aktiem līdzīgā lietā, lai turpinātu aizsargātās personas aizsardzību uzrunātās dalībvalsts teritorijā. Uzrunātajai dalībvalstij ir jānodrošina cietušajam tāda paša līmeņa aizsardzība, kādu tā nodrošinātu saviem pilsoņiem līdzīgā situācijā.

Apliecība par aizsardzības pasākumiem civillietās ir daudzvalodu standarta veidlapa, ko pieņēma ar attiecīgu īstenošanas aktu. Citām dalībvalstīm šī apliecība ir jāatzīst bez papildu verifikācijas. Apliecībai jābūt tieši izpildāmai; tas nozīmē, ka aizsargātā persona var tieši atsaukties uz aizsardzības pasākumiem uzrunātās dalībvalsts iestādēs.

Kopš 2015. gada 11. janvāra regula ir tieši piemērojama visās dalībvalstīs, izņemot Dāniju.

1.3.Ziņojuma mērķis un tvērums

Komisijas analīze galvenokārt balstās uz nepastarpinātu informāciju no dalībvalstīm. Komisija primāros datus ieguva no dalībvalstu paziņojumiem saskaņā ar 18. panta 1. punktu. Šajos paziņojumos ir uzskaitītas šīs regulas īstenošanas vajadzībām akceptētās kompetentās iestādes un valodas. Turklāt Komisija pārbaudīja atbildes uz anketu par regulas piemērošanu kopš tās stāšanās spēkā. Komisija nosūtīja šo anketu dalībvalstu kompetentajām iestādēm 2021. gada jūlijā, atbildēja 19 dalībvalstis. No visām dalībvalstīm 16 apstiprināja, ka to tiesību sistēma nodrošina aizsardzības pasākumus civillietās. Ar e-tiesiskuma portāla starpniecību Komisija apkopoja papildu informāciju par dalībvalstu kompetentajām iestādēm.

Šā ziņojuma sagatavošanai Komisija izmantoja divus papildu pētījumus, ar kuriem papildināja no dalībvalstīm saņemtos datus. Konkrētāk, Komisija balstījās uz pētījumu, ko Eiropas Parlaments publicēja 2017. gadā. Pētījumā aplūkots, kā darbojas aizsardzības pasākumu savstarpējā atzīšana civillietās, un tas bija daļa no direktīvas īstenošanas novērtējuma. Komisija arī iedziļinājās POEMS nobeiguma pētījumā; tas ir projekts, ko 2012.–2014. gadā finansēja no Komisijas programmas DAPHNE. Pētījumā tika kartēti tiesību akti un novērtēta aizsardzības rīkojumu ietekme dalībvalstīs.

Šajā ziņojumā galvenā uzmanība pievērsta noteikumiem, kas veido regulas pamatu un ir ļoti svarīgi, lai nodrošinātu, ka aizsardzības pasākumu savstarpējā atzīšana civillietās visā ES darbojas netraucēti.

Šie noteikumi ietver pienākumu paziņot par tām iestādēm, kas ir kompetentas regulas aptvertajos jautājumos, norādot:

·iestādes, kas kompetentas izdot apliecību par aizsardzības pasākumiem civillietās;

·iestādes, kurās var atsaukties uz citā dalībvalstī noteiktu aizsardzības pasākumu (un kuru kompetencē ir izpildīt šādu pasākumu);

·iestādes, kuru kompetencē ir koriģēt aizsardzības pasākumus; un

·iestādes, kurās iesniedz pieteikumu par atzīšanas atteikšanu.

Ziņojumā arī apskatīti šādi jautājumi:

·valodu lietojums dalībvalstīs;

·pienākums aizsargāt tās personas tiesības uz aizstāvību, kura rada apdraudējumu;

·apliecību par aizsardzības pasākumiem civillietās izdošana, apstrāde un nosūtīšana un